Verið velkomin á jólasýningu með Þorra og Þuru á Borgarbókasafnið í Árbæ . Þorri og Þura eru í óða önn að undirbúa jólin , þegar Þorri uppgötvar allt í einu að hann hefur týnt jólaskapinu sínu . Upp hefst mikil leit og með hjálp Þuru vinkonu sinnar og allra krakkanna finnur hann jólin aftur í hjartanu . Sýningin sem er stórskemmtileg og full af frumsömdum lögum tekur um 30 mínútur og hentar börnum frá 2ja ára aldri . Álfarnir Þorri og Þura hafa heimsótt þúsundir leikskólabarna með farandssýningum sínum síðan árið 2008 , komið fram á ýmsum hátíðum og slógu í gegn með jólaþáttunum Týndu jólin sem sýndir voru á RÚV síðustu jól . Þorri og Þura eru bestu vinir og miklir fjörkálfar , en sýningar þeirra einkennast af gleði , vináttu og dillandi skemmtilegri tónlist .